b'\n_START_ARTICLE_\nPainajaisten parantola\n_START_SECTION_\nJuoni\n_START_PARAGRAPH_\nEdellisess\xc3\xa4 kirjassa Variksenpalvojien kyl\xc3\xa4st\xc3\xa4 paenneet Violet, Klaus ja Sunny Baudelaire ovat k\xc3\xa4velem\xc3\xa4ss\xc3\xa4 yksin ja n\xc3\xa4lk\xc3\xa4isin\xc3\xa4. He t\xc3\xb6rm\xc3\xa4\xc3\xa4v\xc3\xa4t pian kuitenkin Viimeisen Toivon sekatavarakauppaan, ja kauppias Milt antaa yst\xc3\xa4v\xc3\xa4llisesti heid\xc3\xa4n l\xc3\xa4hett\xc3\xa4\xc3\xa4 s\xc3\xa4hkeen herra Poelle. Lehdenjakaja Lou saapuu sen j\xc3\xa4lkeen ja antaa Miltille P\xc3\xa4iv\xc3\xa4n pilkunviilaaja -lehden, jonka kannesta Milt heti tunnistaa kreivi Olafin murhasta syytetyt Baudelairet. Milt ja Lou jahtaavat lapsia ymp\xc3\xa4ri kauppaa ja melkein saavat heid\xc3\xa4t kiinni, mutta silloin paikalle saapuu pakettiauto, jonka kyytiin Baudelairet hypp\xc3\xa4\xc3\xa4v\xc3\xa4t ja pakenevat._NEWLINE_Auton sis\xc3\xa4ll\xc3\xa4 he tapaavat joukon laulajia, jotka laulavat sairaille ihmisille Salojen sairaalassa pirist\xc3\xa4\xc3\xa4kseen heit\xc3\xa4. Koska he eiv\xc3\xa4t koskaan lue lehti P\xc3\xa4iv\xc3\xa4n pilkunviilaajaa (se on heist\xc3\xa4 liian masentava lehti) lapset ajattelevat laulajien kanssa matkustamisen olevan turvallista, joten he suuntaavat my\xc3\xb6s sairaalaan. Heid\xc3\xa4n saapuessaan Pipsa (\xc3\xa4\xc3\xa4ni keskusradiossa) sanoo, ett\xc3\xa4 sairaalan Arkistoon tarvitaan ty\xc3\xb6skentelem\xc3\xa4\xc3\xa4n kolme vapaaehtoista. Lapset ottavat innokkaina ty\xc3\xb6n vastaan, koska toivovat l\xc3\xb6yt\xc3\xa4v\xc3\xa4ns\xc3\xa4 vastaukset ymp\xc3\xa4rill\xc3\xa4\xc3\xa4n oleviin mysteereihin. Lapset menev\xc3\xa4t Pipsan toimistoon, jossa saavat ty\xc3\xb6n. Pipsa ei edes onneksi n\xc3\xa4e heit\xc3\xa4, koska h\xc3\xa4n on \xc3\xa4\xc3\xa4ni pieness\xc3\xa4 keskusradiossa. H\xc3\xa4nen mielest\xc3\xa4\xc3\xa4n lasten tulee n\xc3\xa4ky\xc3\xa4 muttei kuulua, ja sill\xc3\xa4 logiikalla aikuisten tulee kuulua muttei n\xc3\xa4ky\xc3\xa4. Arkistossa lapset tapaavat Halin, kirjastonpit\xc3\xa4j\xc3\xa4n, ja he auttavat h\xc3\xa4nt\xc3\xa4 arkistoimaan papereita. Koska lapsilla ei ole nukkumapaikkaa, he p\xc3\xa4\xc3\xa4tt\xc3\xa4v\xc3\xa4t nukkua salaa sairaalan keskener\xc3\xa4isess\xc3\xa4 siivess\xc3\xa4. Seuraamalla Quagmirejen vihjeit\xc3\xa4 he l\xc3\xb6yt\xc3\xa4v\xc3\xa4t Snicket-kansion, jossa kuitenkin on vain kolmastoista sivu. Siell\xc3\xa4 on kuva heid\xc3\xa4n vanhemmistaan ja Jacques Snicketist\xc3\xa4, ja toisesta miehest\xc3\xa4, jota he eiv\xc3\xa4t tunnista. Kuvan vieress\xc3\xa4 lukee: "Sivulla yhdeks\xc3\xa4n k\xc3\xa4sitellyn todistusaineiston perusteella asiantuntijat ep\xc3\xa4ilev\xc3\xa4t nyt, ett\xc3\xa4 tulipalosta on kuin onkin saattanut selviyty\xc3\xa4 yksi henkil\xc3\xb6 hengiss\xc3\xa4, mutta selviytyj\xc3\xa4n olinpaikkaa ei tiedet\xc3\xa4." Samalla hetkell\xc3\xa4 Esm\xc3\xa9 Kurjimo (kreivi Olafin ilke\xc3\xa4 tytt\xc3\xb6yst\xc3\xa4v\xc3\xa4) ilmestyy paikalle ja alkaa kaataa hyllyj\xc3\xa4 murskatakseen lapset. Klausin ja Sunnyn onnistuu paeta sivun kanssa kuiluun, mutta Violet on liian suuri ja h\xc3\xa4n joutuu kaapatuksi._NEWLINE_Klaus ja Sunny selvitt\xc3\xa4v\xc3\xa4t pian ett\xc3\xa4 Matatia (kreivi Olaf) ja h\xc3\xa4nen apulaisensa (jotka ovat "poistaneet" Pipsan osana Olafin valeasua) aikovat suorittaa Violetilla kraniektomian, ja tajuavat, ett\xc3\xa4 heid\xc3\xa4n t\xc3\xa4ytyy l\xc3\xb6yt\xc3\xa4\xc3\xa4 siskonsa. Baudelairet saavat laulajilta potilasluettelon ja piiloutuvat komeroon yritt\xc3\xa4m\xc3\xa4\xc3\xa4n l\xc3\xb6yt\xc3\xa4\xc3\xa4 Violetin, mutta h\xc3\xa4n eiv\xc3\xa4t l\xc3\xb6yd\xc3\xa4 siskoaan listalta. Muistellessaan Quagmirejen muistiinpanoja he tajuavat Matatiaksen k\xc3\xa4ytt\xc3\xa4v\xc3\xa4n anagrammeja valenimin\xc3\xa4 (kuten Count Olafista muodostetut Al Funcoot, Flacutono ja Lucafont) ja he l\xc3\xa4htev\xc3\xa4t etsim\xc3\xa4\xc3\xa4n Laura V. Bleediotieta, joka on oikeasti Violet. He naamioituvat tohtori Tocunaksi ja hoitaja Floksi, jotka ovat valkokasvoisten naisten valeasut, ja l\xc3\xb6yt\xc3\xa4v\xc3\xa4t O. Lucafontiksi naamioituneen koukkuk\xc3\xa4tisen miehen ja Flacutonoksi naamioituneen kaljun miehen. He l\xc3\xb6yt\xc3\xa4v\xc3\xa4t Violetin makaamasta tajuttomana py\xc3\xb6r\xc3\xa4llisilt\xc3\xa4 paareilta. Joukko suuntaa leikkaussaliin, jossa Klaus ja Sunny viivytt\xc3\xa4v\xc3\xa4t leikkausta kuvailemalla veist\xc3\xa4. Samalla hetkell\xc3\xa4 Hal saapuu paikalle ja syytt\xc3\xa4\xc3\xa4 heit\xc3\xa4 Arkiston polttamisesta. Silloin Esm\xc3\xa9 saapuu "oikeiden" tohtori Tocunan ja hoitaja Flon kanssa ja paljastaa sisarukset. Kun ryhm\xc3\xa4 yritt\xc3\xa4\xc3\xa4 siepata heid\xc3\xa4t, Klaus ja Sunny l\xc3\xa4htev\xc3\xa4t pakon paareilla, jolla tajuton Violet yh\xc3\xa4 makaa. Rynn\xc3\xa4tess\xc3\xa4\xc3\xa4n ymp\xc3\xa4ri sairaalaa palon levitess\xc3\xa4 Baudelairet p\xc3\xa4\xc3\xa4tt\xc3\xa4v\xc3\xa4t piiloutua toiseen komeroon._NEWLINE_Violet her\xc3\xa4\xc3\xa4 vihdoinkin. Itse\xc3\xa4\xc3\xa4n evakuoiva joukko tekee heid\xc3\xa4n paostaan n\xc3\xa4kym\xc3\xa4tt\xc3\xb6m\xc3\xa4n\xc3\xa4 hankalan suorittaa, joten he ohjaavat joukon Pipsaa matkien sairaalan keskener\xc3\xa4iseen siipeen. Violet keksii kuminauhoista benjihyppyk\xc3\xb6yden, ja Baudelairet onnistuvat karkaamaan sairaalasta. Koska my\xc3\xb6s sairaalan ulkopuolella on tulta, he piiloutuvat kreivi Olafin auton takakonttiin, jolloin he voivat toivoa vain, ett\xc3\xa4 p\xc3\xa4\xc3\xa4sev\xc3\xa4t johonkin parempaan paikkaan.'